पाएं अपने शहर की ताज़ा ख़बरें और फ्री ई-पेपरडाउनलोड करें
कस्बे में राजकीय आयुर्वेद औषधालय एक सप्ताह से बंद है। यहां करीब 3 वर्ष से आयुर्वेद चिकित्सा अधिकारी, करीब चार वर्ष से परिचारक का पद भी रिक्त पड़ा है। ऐसे में उप तहसील मुख्यालय का यह आयुर्वेद चिकित्सालय मात्र एक कंपाउंडर के भरोसे चल रहा है।
कंपाउंडर को भी कोविड-19 के चलते 25 अप्रैल से आरके चिकित्सालय में प्रतिनियुक्ति पर लगा रखा है। इससे स्थानीय औषधालय पर आने वाले रोगियों को निराश होकर वापस जाना पड़ रहा है। कस्बा निवासी नाथूलाल, प्रेमचंद, मनोहरलाल, सुशीला बाई, राजी बाई, मूलीबाई, राखी, संतोषदेवी, हेमचंद, मदनलाल, रूपलाल सहित ग्रामीणों ने बताया कि कइर् रोगी आयुर्वेद की दवाई लेते हैं।
उन्हाेंने बंद पड़े आयुर्वेद औषधालय को शीघ्र चालू करवाने की मांग की है। आयुर्वेद औषधालय, सरदारगढ़ में कंपाउंडर हेमंत गर्ग ने बताया कि मेरी ड्यूटी 25 अप्रैल से ही कोविड-19 के तहत आरके अस्पताल राजसमंद में लगा रखी है। चिकित्सा अधिकारी, परिचारक का पद खाली होने से औषधालय बंद पड़ा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn